MMS

Служба мультымедыйных паведамленняў (ад , МФА: ) — сістэма перадачы мультымедыйных паведамленняў (малюнкаў, мелодый, відэа) у сетках сотавай сувязі. З’яўляецца развіццём службы EMS. Дазваляе адпраўляць паведамленні не толькі на сотавы тэлефон, але і на электронную пошту. Паводле стандарту MMS 1.0 максімальны памер MMS складае 50 Кб. Для MMS 2.0 Памер усяго паведамлення не абмежаваны, але памер кожнага мультымедыйнага файла не павінен перавышаць 999 Кб. Аператар можа накладаць ўласныя абмежаванні на памер перадаванага паведамленні.

У некаторых сотавых тэлефонах існуе абмежаванне на памер MMS да 100 кілабайт. У гэтае паведамленне можна ўставіць фатаграфію або відэаролік у фармаце 3GP працягласцю каля 10 секунд (усё залежыць ад кодэка, які выкарыстоўваецца, дазволу і якасці відэазапіса), або даслаць невялікую мелодыю розных фарматаў (MIDI, MP3, MMF — Synthetic Music Mobile Application Format), або невялікі дыктафонны запіс.

Большасць аператараў СНД у цяперашні час падтрымліваюць MMS памерам да 300 кБ, што адпавядае відэароліку працягласцю 20-40 секунд, або некалькім фатаграфіям.

Налады для карыстання MMS звычайна прыходзяць аўтаматычна. Калі ў тэлефоне больш за адну сім-карту, налады праводзяцца для кожнага нумара.

Пры перасылцы MMS на тэлефон, які не падтрымлівае MMS, атрымальніку прыйдзе тэкставае SMS паведамленне якое змяшчае вэб-спасылку, скарыстаўшыся якой ён зможа праглядзець гэтае паведамленне. Для прыёму MMS звычайна патрабуецца папярэдне наладзіць MMS. Многія аператары не падтрымліваюць запампоўку MMS праз Wi-Fi.

Служба была распрацавана арганізацыяй Open Mobile Alliance (OMA), хоць у працэсе распрацоўкі яна была часткай груп 3GPP і Wireless Application Protocol.

 Прынцып работы 
Паведамленне MMS складаецца з двух частак. Змесціва паведамлення захоўваецца на спецыяльным WAP-сервэры аператара. Другая частка — гэта асаблівае паведамленне SMS, якое дасылаецца атрымальніку. Калі тэлефон атрымальніка падтрымлівае MMS, то на экране звычайна з’яўляецца апавяшчэнне пра MMS-паведамленне і прапанова спампаваць асноўную частку. Калі тэлефон не падтрымлівае MMS, то часцей за ўсё прыходзіць звычайнае паведамленне SMS з WAP-спасылкай на асноўную частку.

Вельмі часта ў тэлефоне прадугледжана магчымасць аўтаматычнай загрузкі MMS-паведамленняў. Таксама маецца магчымасць адключаць загрузку MMS у роўмінгу, дзе аплата звычайна здымаецца за трафік, а не за адно паведамленне.

Такім чынам, MMS з’яўляецца надбудовай, якая аб’ядноўвае службы SMS і WAP. Адрозненні заключаюцца толькі ў пазіцыянаванні паслугі і ў асобнай тарыфікацыі. MMS часцей за ўсё аплачваюцца адпраўніком па фіксаванай цане, без уліку трафіку, а для атрымальніка яны бясплатныя. Аднак пры знаходжанні ў роўмінгу трафік можа быць платным.

 Прымяненне ў мінулым і ў цяперашні час 
Раней MMS былі асноўным і ледзь не адзіным спосабам перадаць фатаграфіі ці іншы медыякантэнт аператыўна на мабільны тэлефон іншага карыстальніка. З з’яўленнем сучасных смартфонаў, якія падтрымліваюць магчымасць ўстаноўкі мабільнай праграмы і паўнавартаснага высакахуткаснага падключэння да глабальнай сеткі Інтэрнэт, з’явіліся альтэрнатыўныя, больш зручныя сродкі вырашэння гэтай задачы (праграмы-месэнджары, такія, як Telegram і Viber). У адрозненне ад SMS/MMS, паведамленні ў месенджарах тарыфікуюцца як звычайны інтэрнэт-трафік, што для карыстальнікаў з безлімітным доступам у Інтэрнэт абыходзіцца значна больш выгадна (фактычна бясплатна), чым аплата за кожнае MMS-паведамленне. Паводле Deloitte, мабільную праграму WhatsApp выкарыстоўваюць 69 % карыстальнікаў смартфонаў. Тым не менш большасць мабільных тэлефонаў і смартфонаў і цяпер падтрымліваюць функцыю MMS. У смартфонах Apple iPhone SMS/MMS і iMessage інтэграваныя ў адзіную праграму «Паведамленні».

 Крыніцы 

 Спасылкі 





 Літаратура 
 Ле-Бодик Г. Мобильные сообщения: службы и технологии SMS, EMS и MMS. Пер. с англ. — М. КУДИЦ-ОБРАЗ, 2005. — 448 с ISBN 5-9579-0057-5
 Спецификация 3GPP TS 22.140 MMS. Stage 1.
 Спецификация 3GPP TS 23.140 MMS. Functional description. Stage 2.

Катэгорыя:Сотавая сувязь